# Krita

Krita és un editor d'imatges de mapa de bits dissenyat per al dibuix, el còmic, la il·lustració, la pintura digital, l'art conceptual i l'animació en 2D. Compta amb un llenç OpenGL accelerat, suport per a la gestió del color, un motor de pinzell avançat, capes i màscares no destructives, gestió de capes basades en grups, suport per a gràfics vectorials i perfils de personalització commutables. Escrit en C++, usant Qt i sota la llicència lliure GPL v3.

## Característiques

* És multiplataforma, s'executa en Windows, macOS, Linux, Android i Chrome OS.
* interfície intuïtiva amb panels personalitzables.
* Filtres i màscares avançades.
* Conjunt de pinzells i patrons personalitzables.
* Formats suportats de manera nativa: Document de Krita (.kra), OpenRaster (.ora), PPM, PGM, PBM, PNG, JPEG, Windows BMP, XPM, XMB, TIFF, EXR.

## Història

Inicià el desenvolupament el 1998 com a alternativa a GIMP i només per a Linux. En el seu primer llançament públic formava part del KOffice a la versió 1.4.0 el 21 de juny del 2005, posteriorment va formar part de la Calligra Suite. Abans d'aquest llançament públic havia estat anomenat KImageShop i posteriorment Krayon, però problemes legals van motivar el canvi del seu nom.
A principis d'agost de 2017, la comunitat va salvar el projecte dels dificultats fiscals en què es trobava fruit d'un mal assessorament fiscal.
El setembre de 2022, Intel va esdevenir el primer patrocinador corporatiu de la Fundació Krita. Preveient-se noves funcionalitats en l'apartat de pintura del programari.

### Llançaments

| Versió | llançament | Comentaris |
| 1.4 | 21-06-2005 | Llançat juntament amb el KOffice 1.4. Va ser el primer llançament públic de Krita. |
| 2.0 | 28-05-2009 | Primera versió basada en la plataforma KDE 4. Nous pinzells com Sumi-e per a la simulació del cabell, Chalk i Dynadraw. Llenços basats en OpenGL i clonat de capes entre altres novetats. Krita estrenava pàgina web pròpia i es podia instal·lar tant a Mac OS X com a Windows. |
| 3.0 | 31-05-2016 | Inclou suport per a l'animació. Vista prèvia per a un millor rendiment inclòs en formats grans gràcies a OpenGL 3.0. Fou portat a la versió Qt 5. Krita estrenava un dipòsit propi per al codi i una wiki per al manual. |
| 4.0 | 22-03-2018 | S'inclou el format SVG, l'eina text així com l'eina Comic Project Management Tools que facilita a l'usuari la producció de còmics i material semblant. Es van millorar les eines basades en vectors. Es va ampliar la gamma de pinzells, capes de selecció, millores dels filtres, i més paletes de colors. |
| 4.4.0 | 13-10-2020 | Comportà la millora en la gestió de l'eina d'emplenat, els patrons i les textures. La darrera versió de la branca fou la 4.4.8 (25-08-2021). |
| 5.0 | 23-12-2021 | Afegí un nou motor de pinzells MyPaint. Es va renovar la gestió dels pinzells, els degradats, les paletes i l'etiquetatge. En l'animació s'afegí suport per a interpolar i clonar fotogrames clau. Krita 5.0.8 fou la darrera versió de la branca. |
| 5.1 | 18-08-2022 | Entre altres millores, afegí suport i compatibilitat per a diferents formats i sistemes operatius. Krita 5.1.5 fou la darrera versió de la branca. |
| 5.2 | 5-10-2023 | Es millorà el flux de treball per a l'àudio, el vídeo, l'animació, la retolació i la selecció del color sense grans canvis a la interfície gràfica. |

## Referències

* 1 2 3 4 «Krita» (en castellà). De Novato a Novato, 16-08-2020. Arxivat de l'original el 2020-10-27. [Consulta: 9 desembre 2020].
* ↑ «Display Settings — Krita Manual 4.4.0 documentation». [Consulta: 9 desembre 2020].
* ↑ «Krita 2.4 - Creative Freedom». WP content.
* ↑ «Krita Foundation se recompone en un día gracias a una impresionante respuesta de la comunidad » MuyLinux» (en castellà), 02-08-2017. [Consulta: 9 desembre 2020].
* ↑ J.Pomeyrol. «Krita da la bienvenida a Intel como patrocinador». Muy Linux, 19-09-2022. [Consulta: 22 setembre 2022].
* ↑ «Intel becomes first corporate patron of Krita». CG Channel, 19-09-2022. [Consulta: 22 setembre 2022].
* 1 2 3 4 Foundation, Krita. «Release History» (en anglès americà). [Consulta: 3 juny 2021].
* 1 2 «Krita». Project Gutenberg Self-Publishing - eBooks. [Consulta: 3 juny 2021].
* ↑ «Four thousand words on the state of Krita – Fading Memories» (en anglès britànic). [Consulta: 3 juny 2021].
* ↑ «Krita 2.0: a Host of New Features» (en anglès), 09-02-2009. [Consulta: 3 juny 2021].
* ↑ «Interview with Krita developers, 2008» (en anglès). [Consulta: 3 juny 2021].
* ↑ Isaac. «Krita 3.0: disponible con soporte de animación» (en castellà), 03-06-2016. [Consulta: 3 juny 2021].
* ↑ Foundation, Krita. «Krita 3.0: The Animation Release» (en anglès americà). [Consulta: 3 juny 2021].
* ↑ García, Joaquin. «Krita 4.0, una nueva versión y nuevas mejoras de un gran editor de gráficos» (en castellà), 23-03-2018. [Consulta: 3 juny 2021].
* ↑ Foundation, Krita. «Krita 4.0 - Información General.» (en espanyol europeu). [Consulta: 3 juny 2021].
* ↑ «Krita 4.4.0 released!». Krita Foundation, 13-10-2020. [Consulta: 27 abril 2022].
* ↑ Darkcrizt. «The new version of Krita 4.4.0 has already been announced and these are its news». Ubunlog, 10-10-2020. [Consulta: 27 abril 2022].
* ↑ Nestor, Marius. «Krita 4.4.5 Arrives as the Last Bugfix Release Before Krita 5.0» (en anglès americà). 9 to 5 Linux, 09-06-2021. [Consulta: 9 juny 2021].
* ↑ Pablinux. «Krita 4.4.7 ha llegado exclusivamente para corregir siete errores» (en castellà), 07-08-2021. [Consulta: 7 agost 2021].
* ↑ Pablinux. «Krita 4.4.8 llega para corregir un fallo al guardar en formato .kra» (en castellà). LinuxAdictos, 25-08-2021. [Consulta: 25 agost 2021].
* ↑ «Krita 5 mejora la gestión de los recursos e incluye guiones gráficos». MuyLinux, 23-12-2021. [Consulta: 23 desembre 2021].
* ↑ «Krita 5.0 trae un nuevo motor de pincel MyPaint». 3dpoder. [Consulta: 26 desembre 2021].
* ↑ Pablinux. «Krita 5.0.5 con muchas correcciones y preparando la próxima serie». Linux Adictos, 14-04-2022. [Consulta: 14 abril 2022].
* ↑ Pablinux. «Krita 5.0.6 llega sólo para corregir un par de fallos». Linux Adictos, 27-04-2022. [Consulta: 27 abril 2022].
* ↑ «How to Install The Latest Krita 5.0.8 in Ubuntu 22.04 via PPA | UbuntuHandbook». Ubuntu Handbook, 16-08-2022. [Consulta: 19 agost 2022].
* ↑ Nestor, Marius. «Krita 5.1 Released with JPEG-XL Support, Full WebP Support, PSD Improvements, and More» (en anglès americà), 18-08-2022. [Consulta: 18 agost 2022].
* ↑ Medina, Eduardo. «Krita 5.1 mejora la compatibilidad con Photoshop» (en castellà), 18-08-2022. [Consulta: 18 agost 2022].
* ↑ Pablinux; Pablinux. «Krita 5.1.1, actualización que llega para corregir errores». Linux Adictos, 14-09-2022. [Consulta: 14 setembre 2022].
* ↑ Esselbach, Philipp. «Krita 5.1.3 released». Linux Copmpatible, 07-11-2022. [Consulta: 8 novembre 2022].
* ↑ «Krita 5.1.4, Weekly recap — 18 December 2022» (en anglès). LibreArts, 18-12-2022. [Consulta: 19 desembre 2022].
* ↑ Pablinux; Pablinux. «Krita 5.1.5, versión correctiva sobre todo para Android y ChromeOS». Linux Adictos, 07-01-2023. [Consulta: 8 gener 2023].
* ↑ Medina, Eduardo. «Krita 5.2 trae importantes mejoras en las funciones de vídeo». Muy Linux, 05-10-2023. [Consulta: 11 octubre 2023].
* ↑ Nestor, Marius. «Krita 5.2 Brings Animation and Text Handling Improvements, Built-In FFmpeg». https://9to5linux.com/krita-5-2-brings-animation-and-text-handling-improvements-built-in-ffmpeg,+05-10-2023.+[Consulta: 11 octubre 2023].

## Vegeu també

* MyPaint
* Gimp
* Inkscape
* DigiKam
* G'MIC

## Enllaços externs

             A Wikimedia Commons hi ha contingut multimèdia relatiu a: Krita
* Lloc web de Krita (anglès)
* Calligra, incloent Krita (anglès)